શીર્ષક: ગુજરાત યુનિવર્સિટીએ મુસ્લિમ વિદ્યાર્થિનીને નાગરિકતા સાબિત કરવા કેમ કહ્યું? શું છે મામલો?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
RTI ઍક્ટ, 2005

“મારી પાસેથી હું ભારતની નાગરિક છું કે કેમ? એ સાબિત કરવા માટે પુરાવા માગવામાં આવ્યા જ્યારે માહિતીના અધિકારના કાયદામાં આવી કોઈ પણ જોગવાઈ નથી. મારે તો માત્ર મારા આંતરિક પરીક્ષાના ગુણ અને મારી ઉત્તરવહીની ફોટોકૉપી જોઈતી હતી. તેના સ્થાને મને આવો જવાબ મળ્યો છે. આ વાતથી હું દુ:ખી છું. યુનિવર્સિટીનો આ જવાબ બિલકુલ અનઅપેક્ષિત હતો.”

આ કહેવું છે યુવાન વકીલ તનાઝ નાગોરીનું. તનાઝે માહિતી અધિકારના કાયદા અંતર્ગત કરેલી અરજીના જવાબમાં ગુજરાત યુનિવર્સિટી દ્વારા તેમની નાગરિકતા પુરવાર કરવાનું જણાવાતાં મામલો સ્થાનિક મીડિયામાં છવાઈ ગયો છે. 

આટલું જ નહીં આ મામલાની નોંધ લેતાં ગુજરાત કૉંગ્રેસના ધારાસભ્ય ગ્યાસુદ્દીન શેખે પણ આ મામલે મુખ્ય મંત્રીને રજૂઆત કરતો પત્ર લખ્યો છે. 

જોકે, ગુજરાત યુનિવર્સિટી આ મામલાને ધર્મ સાથે જોડીને જોવાતો હોવાનું કહે છે. 

આ સમગ્ર મામલા વિશે વધુ માહિતી મેળવવા માટે બીબીસી ગુજરાતીએ મામલા સાથે સંકળાયેલી વ્યક્તિઓનો સંપર્ક સાધ્યો હતો.

શું હતો સમગ્ર મામલો?

તનાઝ નાગોરીને ગુજરાત યુનિવર્સિટી તરફથી મળેલ જવાબ

આ સંપૂર્ણ બનાવ વિશે વાત કરતાં તનાઝ નાગોરી કહે છે કે, “મેં યુનિવર્સિટી અને મારી કૉલેજમાં આંતરિક પરીક્ષાના ગુણ અને મારી ઉત્તરવહીની કૉપી માગવા માટે માહિતી અધિકાર અંતર્ગત ઑક્ટોબર માસમાં અરજી કરી હતી.”

આ અરજી કરવાનું કારણ જણાવતાં તેઓ આગળ કહે છે કે, “મને એવું લાગતું હતું કે કૉલેજ તરફથી યુનિવર્સિટીને મોકલાયેલા આંતરિક ગુણો અને યુનિવર્સિટીએ માર્કશીટમાં દર્શાવેલ આંતરિક ગુણોમાં સમાનતા જળવાઈ નથી. કંઈક ફેરફાર થયો છે. તેથી મેં શંકા દૂર કરવા માટે મારી કૉલેજ અને યુનિવર્સિટી બંનેમાં માહિતી અધિકારના કાયદા અંતર્ગત અરજી કરી હતી.”

આ અરજીના જવાબો વિશે વાત કરતાં તેઓ કહે છે કે, “આ અરજી અંગે મને મારી કૉલેજ તરફથી સંતોષકારક જવાબ મળ્યો નહોતો. તેમજ યુનિવર્સિટી તરફથી તો માહિતી આપવા માટે મારી નાગરિકતા પુરવાર કરાવવાનું જણાવવામાં આવ્યું. હું બંને જવાબોથી સંતુષ્ટ નથી.”

નોંધનીય છે કે તનાજ નાગોરી ગુજરાત યુનિવર્સિટી દ્વારા આયોજિત 68મા પદવીદાન સમારોહમાં એલએલ.બી અભ્યાસક્રમમાં ચાર સુવર્ણ ચંદ્રકથી સન્માનિત થઈ ચૂક્યાં છે.

‘સમગ્ર બાબત ગેરબંધારણીય અને આશ્ચર્યજનક’

ગ્યાસુદ્દીન શેખ

આ સમગ્ર મામલો અમદાવાદ જિલ્લાના દરિયાપુર વિધાનસભા બેઠકના કૉંગ્રેસી ધારાસભ્ય ગ્યાસુદ્દીન શેખના ધ્યાને આવતાં તેમણે યુનિવર્સિટી વતી આવો જવાબ આપનાર અને નાગરિકતાના...